ANSÆTTELSESKONTRAKT



Mellem

[Virksomhedens navn] 
[Adresse]
[Adresse]
[CVR-nr.:]		
(herefter kaldet ”virksomheden”)

og

[Medarbejderens navn]
[Adresse]
[Adresse]
[Privat e-mail:]		
(herefter kaldet ”medarbejderen”)

(herefter til sammen kaldet ”parterne”)


1. Titel, ansættelsestidspunkt og arbejdssted

Medarbejderen ansættes med virkning fra den [dato] i stillingen som [titel]. [Som bilag X er vedlagt en jobbeskrivelse].

[Som følge af tidligere ansættelse i virksomheden beregnes medarbejderens anciennitet fra [dato]. Denne ansættelseskontrakt erstatter alle tidligere ansættelseskontrakter indgået mellem parterne.] 

Arbejdsstedet er på virksomhedens adresse [og/eller anden adresse]. [En vis rejseaktivitet i ind- og udland må forventes].

Indsæt for tidsbegrænset ansatte

Ansættelsesforholdet ophører uden yderligere varsel den: [slutdato for ansættelse].


2. Arbejdstid

Den sædvanlige effektive arbejdstid udgør 37 timer pr. uge ekskl. frokost. Overarbejde kan forekomme, og medarbejderen er forpligtet til at udføre pålagt overarbejde, jf. overenskomstens bestemmelser herom.  

[Beskriv hvordan arbejdstiden placeres, evt. ved henvisning til den gældende overenskomst]. 

[I forhold til vagtændringer er følgende aftalt: beskriv ordningen/henvis til overenskomstens bestemmelser herom].

Alternativ ved deltidsansættelse

Den sædvanlige effektive arbejdstid udgør [antal] timer pr. uge ekskl. frokost. 

[Beskriv hvordan arbejdstiden placeres, evt. ved henvisning til den gældende overenskomst]. 

[I forhold til vagtændringer er følgende aftalt: beskriv ordningen/henvis til overenskomstens bestemmelser herom].

For så vidt angår mer- og overarbejde henvises der til overenskomstens bestemmelser herom. 


3. Løn

Lønnen udgør [beløb] kr. pr. måned. Lønnen betales månedsvis bagud og vil normalt være til disposition [fx den sidste hverdag i hver måned].

Lønnen er opgjort på følgende måde:

Grundløn: [xxx] kr. 
Evt. Lokalløn: [xxx] kr. [Lokallønstillægget er tidsbegrænset og bortfalder uden yderligere varsel den [indsat dato]
Evt. Personligt tillæg [xxx] kr.

Der henvises til den gældende overenskomst for så vidt angår betaling for mer- og overarbejde [, forskudttidstillæg, genetillæg, anciennitetstillæg, helligdagsbetaling mv.].

Hvis medarbejderen er berettiget til løntillæg i henhold til loven om konsekvenserne ved afskaffelsen af store bededag som en helligdag:

[Som følge af afskaffelsen af store bededag som helligdag, er medarbejderen berettiget til et løntillæg på 0,45 % af årslønnen. [Med hensyn til løntillæggets udbetalingstermin henvises der til personalehåndbogen.]]

Alternativt

[Findes der ikke en personalehåndbog eller lignende, der beskriver løntillæggets udbetalingstermin, beskrives dette i kontrakten. Udbetalingsterminen kan enten være løbende med lønudbetalingen eller 2 gange årligt i maj og august.]

Lønnen tages op til drøftelse én gang årligt, første gang [tidspunkt].

[Medarbejderen er desuden omfattet af provisionsaftale jf. [bilag x] til nærværende kontrakt.] 
 
[Medarbejderen er desuden omfattet af bonusaftale jf. [bilag x] til nærværende kontrakt.] 

[Medarbejderen er desuden omfattet af aktieoptionsaftale jf. [bilag x] til nærværende kontrakt.] 

[Det er endvidere aftalt, at [her angives eventuelle andre aftaler vedrørende løn.]


4. Pension

Med virkning fra den [dato] indtræder medarbejderen i virksomhedens pensionsordning i [selskabets navn]. Pensionsbidraget udgør […%] af den pensionsberettigede løn, jf. overenskomsten, [hvoraf virksomheden betaler […%], og medarbejderen betaler […%].] Medarbejderens bidrag fratrækkes lønnen.


5. [Fri bil] 

[Virksomheden stiller pr. [dato] en firmabil i prisklassen kr. [beløb], [af mærket ….] til rådighed for medarbejderen. Virksomheden afholder alle omkostninger i forbindelse med driften af firmabilen, bortset fra eventuelle omkostninger i forbindelse med privat bilferie i udlandet, der afholdes af medarbejderen.

Medarbejderen har pligt til at holde bilen i fuldt forsvarlig og driftsikker stand og til at anvende de værksteder, som virksomheden anviser, undtagen ved akut behov for service og reparation. [Der henvises i øvrigt til virksomhedens retningslinjer for fri bil.]

Medarbejderen skal aflevere bilen ved ansættelsesforholdets ophør. Hvis medarbejderen fritstilles, skal medarbejderen, hvis virksomheden kræver det, aflevere bilen, mod at virksomheden månedsvis betaler en kompensation svarende til bilens skattemæssige værdi i den resterende del af opsigelsesperioden. Beløbet indgår i tabsopgørelsen i henhold til funktionærlovens § 3].

Alternativ

[I det omfang medarbejderen anvender egen bil i virksomhedens tjeneste, modtager medarbejderen kørselsgodtgørelse herfor i henhold til statens takster.] 


6. [Mobiltelefon mv.]

Medarbejderen har fri mobiltelefon, [op til et maksimumforbrug på [beløb] pr. måned, således at den overskydende del af regningen trækkes i nettolønnen]. 

Medarbejderen skal aflevere mobiltelefonen ved ansættelsesforholdets ophør. Hvis medarbejderen fritstilles, skal medarbejderen, hvis virksomheden kræver det, aflevere mobiltelefonen, mod at virksomheden månedsvis betaler en kompensation svarende til mobiltelefonens skattemæssige værdi i den resterende del af opsigelsesperioden. Beløbet indgår i tabsopgørelsen i henhold til funktionærlovens § 3. 

[Der henvises i øvrigt til virksomhedens retningslinjer for brug af mobiltelefonen.]

[Virksomheden betaler endvidere udgifterne til en internetforbindelse på medarbejderens bopæl [dog maksimum [beløb] pr. måned].]


7. Rejseomkostninger mv.

Rejse- og repræsentationsudgifter i forbindelse med medarbejderens arbejde refunderes i henhold til virksomhedens interne regler herom. Alternativt yder virksomheden forskud til sådanne udgifter efter nærmere aftale.


8. Ferie

Medarbejderen har ret til ferie med løn i henhold til ferieloven. 


9. Sygdom

Medarbejderen har ret til løn under sygdom i henhold til funktionærloven.

Sygefravær skal anmeldes telefonisk til [….] senest [….].

[bookmark: _Hlk24017051]Medarbejderen har pligt til at deltage i kommunens opfølgning ved længerevarende sygdom. Manglende deltagelse i kommunens opfølgningsarbejde kan medføre, at virksomheden modregner den mistede refusion i medarbejderens løn, idet manglende deltagelse i kommunens opfølgningsarbejde anses som en misligholdelse af ansættelsesforholdet.

[Der henvises i øvrigt til virksomhedens sygefraværspolitik.]


10. Andet fravær 

Med hensyn til barsel, feriefridage, barns sygdom og [beskriv eventuelle yderligere rettigheder til fravær med løn i henhold til overenskomsten, f.eks. helligdage/søgnehelligdage] henvises der til overenskomstens bestemmelser.

[Beskriv eventuelle yderligere rettigheder med løn i henhold til personalehåndbogen/andet].


11. [Ansættelsesklausuler]

[Indsæt evt. relevant klausul, se: www.danskerhverv.dk/radgivning/ansattelse-rekruttering/klausuler-og-loyalitetspligt/]


12.  Opsigelse

[De første 3 måneder af ansættelsesforholdet er prøvetid, og i denne periode kan opsigelse gensidigt finde sted med 14 dages varsel til en hvilken som helst dag, dog således at fratrædelse sker senest samtidigt med prøvetidens udløb.] 

Herefter kan ansættelsesforholdet fra begge parters side opsiges i overensstemmelse med funktionærlovens opsigelsesvarsler.

Herudover aftales det, at ansættelsesforholdet kan opsiges med 1 måneds varsel til ophør ved udløbet af en kalendermåned, når følgende tre betingelser alle er opfyldt:

· Medarbejderen skal inden for de senest forløbne 12 måneder have oppebåret løn under sygdom i 120 dage i alt.

· Opsigelsen skal ske i umiddelbar tilknytning til udløbet af de 120 sygedage.

· Opsigelsen skal ske, mens medarbejderen endnu er syg.


13. Tavshedspligt og erhvervshemmeligheder mv.

Medarbejderen har både under ansættelsen og efter sin fratrædelse ubetinget tavshedspligt med hensyn til alle forhold vedrørende virksomheden, herunder men ikke begrænset til kundeforhold, produktionsforhold, markedsføringsforhold og andre forretningshemmeligheder mv., som medarbejderen gennem ansættelsen bliver bekendt med, og som ifølge sagens natur ikke bør komme til tredjemands kundskab. I øvrigt henvises til lov om forretningshemmeligheder. 

Brud på tavshedspligten og/eller lov om forretningshemmeligheder i det løbende ansættelsesforhold betragtes som grov misligholdelse, der kan medføre ophævelse af ansættelsesforholdet.

[Medarbejderen er i øvrigt forpligtet til at opbevare al modtaget materiale på betryggende vis og således sikre, at uvedkommende tredjemand ikke kan få adgang til dette materiale.] 

[Når medarbejderen fratræder sin stilling, uanset årsag, skal alt materiale, der tilhører virksomheden, og som er i medarbejderens besiddelse, afleveres til virksomheden. Medarbejderen må ikke kopiere/medtage fysisk eller elektronisk korrespondance, filer, dokumenter, [notater, kundelister, paradigmer, koncepter, vidensbank] mv.].


14. Bibeskæftigelse 

Medarbejderen har som udgangspunkt ret til at tage bibeskæftigelse i sin fritid sideløbende med sin beskæftigelse hos virksomheden. 

Medarbejderen må dog ikke påtage sig bibeskæftigelse, der ikke er foreneligt med ansættelsen hos virksomheden.  

Medarbejderen må således ikke påtage sig bibeskæftigelse, der betyder, at medarbejderen ikke kan overholde sin arbejdsforpligtelse, herunder være i stand til at møde frisk på arbejde. Medarbejderen må herudover ikke påtage sig bibeskæftigelse, som må anses for uforeneligt med ansættelsen hos virksomheden, under hensyn til interessekonflikter, beskyttelse af forretningshemmeligheder og i øvrigt medarbejderens pligt til at udvise loyalitet i ansættelsesforholdet.  

Medarbejderen er forpligtet til at orientere sin nærmeste leder ved påtagelse af bibeskæftigelse.  

Hvis medarbejderen er i tvivl, om bibeskæftigelsen er forenelig med ansættelsen i virksomheden, jf. ovenfor, er medarbejderen forpligtet til at søge dette afklaret hos sin nærmeste leder forud for indgåelse af aftalen om bibeskæftigelse.  

Bibeskæftigelse hos en konkurrerende virksomhed, virksomhedens kunder, leverandør og øvrige samarbejdspartnere anses i udgangspunktet som uforenelig med ansættelsen hos virksomheden, og forudsætter derfor under alle omstændigheder et forudgående skriftligt samtykke. 


15. Journalisering

Medarbejderen har pligt til at føre journaler i henhold til Sundhedsstyrelsens “Bekendtgørelse om autoriserede sundhedspersoners patientjournaler (journalføring, opbevaring, videregivelse og overdragelse mv.)”, samt behandlingsstatistik og udskrivningsbreve efter overenskomstens bestemmelse herom. Bestemmelserne i lov om patienters retsstilling skal overholdes, også i forbindelse med at oplysninger om patientens helbredstilstand videregives. 


16. Uddannelse

Med hensyn til muligheder for uddannelse og kompetenceudvikling henvises til overenskomstens bestemmelser herom [hvis der er anden ret til uddannelse end det, der følger af overenskomsten, skal dette beskrives, fx ved henvisning til uddannelsespolitik/personalehåndbog. Findes der ikke en personalehåndbog eller lignende, som beskriver retten til uddannelse mv., beskrives i kontrakten den ret til uddannelse, som virksomheden evt. tilbyder.]


17. Socialsikringsinstitutioner 

Virksomheden indbetaler bidrag til Arbejdsmarkedets Erhvervssikring og arbejdsskadeforsikring hos [selskabets navn], samt eventuelt bidrag til ATP i henhold lov om Arbejdsmarkedets Tillægspension.  

[Medarbejderen er omfattet af en sundhedsordning i [selskabets navn][og evt. andre ordninger] i henhold til [overenskomsten/personalehåndbogen].]

Alternativ 
 
[Der henvises til afsnittet om socialsikringsinstitutioner i personalehåndbogen/andet] 


18. Øvrige bestemmelser

Ansættelsesforholdet er omfattet af funktionærloven.

Ansættelsesforholdet er omfattet af landsoverenskomst for fysioterpeuter beskæftiget med fysioterapi arbejde i private klinikker indgået mellem Dansk Erhverv Arbejdsgiver og Fysioterpeuternes Fagforening samt Serviceforbundet.

Medarbejderen har til enhver tid pligt til at holde virksomheden underrettet om sin bopæl og sin private e-mailadresse. Virksomheden kan med frigørende virkning sende lønsedler og meddelelser/dokumenter vedrørende ansættelsesforholdet til medarbejderen via medarbejderens private e-mail samt via en elektronisk postløsning eksempelvis, e-Boks. Det udelukker ikke andre sædvanlige fremsendelsesformer.           
	
Den til enhver tid gældende personalehåndbog [og andre politikker] er en del af grundlaget for ansættelsesforholdet. Medarbejderen er forpligtet til at holde sig bekendt med den til enhver tid gældende personalehåndbog, som er udleveret ved ansættelsen og tilgængelig på [intranet/kontoret mv.]     


19. Underskrift

Denne ansættelseskontrakt er underskrevet i to eksemplarer, hvoraf det ene eksemplar er udleveret til medarbejderen. 


	Dato: 




__________________________________
[For virksomheden]

	Dato:




__________________________________
[Medarbejderens navn]

